# data[].attributes.body
ผ้าอนามัยแห่งยุคกรุงศรีฯ ที่หลายคนคงคุ้นหูจากละครเรื่องดัง มีลักษณะเป็นผ้าหลายชั้นขนาดกำลังพอดีมาพันทบกัน ด้านในใส่กากใยมะพร้าวที่แช่น้ำจนนุ่ม เพื่อเป็นตัวซึมซับ จากนั้นผูกปลายผ้าด้วยเชือกแล้วนำมามัดเข้ากับชายผ้าถุงที่รัดอยู่รอบเอว ลักษณะการสวมใส่ดูเหมือนการขี่ม้า จึงเรียกผ้าอนามัยสมัยโบราณว่าผ้าขี่ม้า

# data[].attributes.body
โบกมือลาผ้าขี่ม้ากันดีกว่าค่ะ ใช้กากใยมะพร้าวมันยุ่งยากจนเกินไป ต้องพัฒนาเป็นงานผ้ากันบ้าง ผ้าซับระดูที่ทำจากผ้าหลายชั้นนำมาซ้อนทับกัน ลักษณะการสวมใส่คล้ายกับผ้าขี่ม้าเลยค่ะ ข้อดีคือซึบซับประจำเดือนได้ดีมาก ใช้แล้วสามารถนำไปซักและใช้ต่อได้อีก ส่วนข้อเสียคือไม่สามารถดับกลิ่นคาวเลือดได้

# data[].attributes.body
หลายคนคงเคยได้ยินชื่อนี้จากรุ่นคุณแม่คุณยายใช่มั้ยล่ะคะ เจ้าโกเต๊กเนี่ยเป็นผ้าอนามัยยี่ห้อแรกเลยค่ะที่อิมพอร์ตจากต่างประเทศ มีลักษณะเป็นผ้าอนามัยที่มีห่วงคล้องเอว และมีตะขอเกี่ยวสองด้านที่ผ้าอนามัย ทำให้สาว ๆ สวมใส่สะดวกขึ้น และปัจจุบันบริษัทนี้ก็ยังมีการผลิตอยู่แต่พัฒนาให้เข้ากับยุคสมัยมากขึ้น

# data[].attributes.headline
ผ้าอนามัยแถบกาว  

# data[].attributes.subject
ผ้าอนามัยแถบกาว  

# data[].attributes.body
มาถึงจุดเริ่มต้นของผ้าอนามัยแถบกาวที่ใช้ในปัจจุบันกันบ้างค่ะ ด้วยความที่ใช้ผ้าสำลีหรือผ้าฝ้ายมาทำเป็นผ้าอนามัยทำให้มีลักษณะที่ค่อนข้างหนา แถมใส่แล้วยังไม่คล่องตัวอีกต่างหาก ในปี พ.ศ.2523 จึงเกิดผ้าอนามัยแถบกาวเป็นครั้งแรกและยังพัฒนาต่อเป็นแผ่นซึมซับแบบแผ่นเจลที่มีความบางแต่ยังซึมซับได้ดี จนกระทั่งพัฒนาเป็นผ้าอนามัยให้เราสวมใส่ได้สบายจนถึงทุกวันนี้

# data[].attributes.headline
ผ้าอนามัยแบบสอด  

# data[].attributes.subject
ผ้าอนามัยแบบสอด  

# data[].attributes.body
การพัฒนาก็มากันอย่างต่อเนื่องค่ะ สำหรับผ้าอนามัยแบบสอด มีลักษณะเป็นผ้าอนามัยชนิดแท่ง วิธีใช้คือสวมใส่เข้าไปในช่องคลอด เหมาะกับสาว ๆ ที่ต้องการใส่ทำกิจกรรมในน้ำ บอกเลยว่าไม่ได้น่ากลัวอย่างที่คิด ถ้าใช้อย่างถูกวิธี รับรองว่าชีวิตของสาว ๆ จะสะดวกขึ้นเยอะเลยค่ะ

# data[].attributes.headline
ผ้าอนามัยแบบถ้วย

# data[].attributes.subject
ผ้าอนามัยแบบถ้วย

# data[].attributes.body
ผ้าอนามัยแบบล่าสุดที่ถูกคิดค้นออกมาที่ช่วยทำให้ชีวิตของสาว ๆ สะดวกขึ้น ถ้วยประจำเดือนทำจากซิลิโคนหรือยางชนิดนิ่ม เกรดเดียวกับการแพทย์ มีลักษณะเป็นรูปกรวยหรือรูปถ้วย มีหลายขนาดให้เลือกขึ้นอยู่กับปริมาณประจำเดือนของสาว ๆ ข้อดีคือสามารถล้างทำความสะอาดแล้วนำกลับมาใช้ใหม่ได้ มีอายุการใช้งานถึง 10 ปี แต่ต้องเก็บ ทำความสะอาด และฆ่าเชื้ออย่างถูกวิธี